stanford-oval/wikipedia huggingface dataset:
Myrsky (vuoden 2008 elokuva)

| Myrsky |
| --- | --- |
 Elokuvan juliste.
Ohjaaja:  Kaisa Rastimo
Käsikirjoittaja:  Kaisa Rastimo Marko Rauhala
Tuottaja:  Antti-Veikko Salo Pekka Levola
Säveltäjä:  Iiro Ollila
Kuvaaja:  Tuomo Virtanen
Leikkaaja:  Antony Bentley
Tuotantosuunnittelija:  Katriina Pajunen
Pukusuunnittelija:  Mariella Rauhala
Pääosat:  Ronja Arvilommi Sara Tammela Antti Väre Laura Malmivaara Janne Virtanen
Valmistustiedot
Valmistusmaa:  Suomi
Tuotantoyhtiö:  Stormheart
Levittäjä:  Walt Disney Studios Motion Pictures
Ensi-ilta:  15. elokuuta 2008
Kesto:  100 min
Alkuperäiskieli:  suomi
Budjetti:  1 800 000 euroa
Aiheesta muualla
IMDb 
Elonet
AllMovie
Infobox OKNimi-testi OK: 
Myrsky on vuonna 2008 ensi-iltansa saanut suomalainen elokuva, joka kertoo kaukasiankoira Myrskyn tarinan. Elokuvan tapahtumat sijoittuvat vuosiin 1989–1990. Elokuvan on ohjannut Kaisa Rastimo, ja sen ovat käsikirjoittaneet Rastimo ja tuottaja Marko Rauhala.
Elokuvan kolme pääosanäyttelijää valittiin koekuvauksien kautta, joihin osallistui 2 000 hakijaa.[lähde? ] Elokuvan pääosissa ovat yhdeksänvuotias Ronja Arvilommi, 15-vuotias Sara Tammela, 18-vuotias Antti Väre sekä Laura Malmivaara ja Janne Virtanen. Lisäksi elokuvan sivurooleissa näyttelevät Outi Mäenpää, Ville Virtanen, Mikko Kivinen, Kristiina Elstelä ja Jarmo Koski.
Eläinten koulutuksesta vastasi Tuire Kaimio. Myrskyn roolia varten koulutettiin 70 kaukasiankoiraa.
Myrskyn katsojamäärä oli Suomen elokuvateattereissa 106 330. Elokuva julkaistiin samana vuonna DVD:llä. Sen myynti ylitti kultarajan (25 000) vielä julkaisukuussa.
Näyttelijät

| 0 | 1 | 2 |
| --- | --- | --- |
|  Ronja Arvilommi  | … |  Muru Marjamäki   |
|  Sara Tammela  | … |  Minttu Marjamäki    |
|  Antti Väre  | … |  Romppu   |
|  Laura Malmivaara  | … |  äiti   |
|  Janne Virtanen  | … |  isä, Sakari Marjamäki   |
|  Outi Mäenpää  | … |  koirapsykologi   |
|  Ville Virtanen  | … |  upseeri   |
|  Mikko Kivinen  | … |  naapuri   |
|  Kristiina Elstelä  | … |     |
|  Jarmo Koski  | … |  maatilan isäntä   |
|  Carl-Kristian Rundman  | … |  panssariupseeri   |
|  Ville Seivo  | … |  poliisi Lumikko   |
|  Timo-Pekka Luoma  | … |     |
|  Jarmo Mäkinen  | … |     |
Mälkki

Mälkki tarkoittaa seuraavia:
Mälkki, kylä entisessä Viipurin maalaiskunnassa
Sukunimi

Heikki Mälkki, (1924–2021), juristi, Helsingin hovioikeuden presidentti
Pentti Mälkki, (s. 1940), Merentutkimusalaitoksen ylijohtaja, professori, Heikki Mälkin veli
Susanna Mälkki, (s. 1969), kapellimestari ja sellisti, Pentti Mälkin tytär
Yrjö Mälkki, (s. 1926), professori, elintarvikekemisti, Heikki Mälkin veli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mälkki”, voi hakea sivunnimihaulla, laajalla sivunnimihaulla tai tekstihaulla.
Mutsi (albumi)

| Mutsi DJ Kridlokk |
| --- | --- | --- |

Studioalbumin tiedot
 Julkaistu: 28. maaliskuuta 2014
 Formaatti: CD, LP, c-kasetti
 Tuottaja(t): DJ Kridlokk
 Tyylilaji: rap
 Kesto: 42.05
 Levy-yhtiö: Monsp Records
Listasijoitukset
  Suomen virallinen lista: 2.
DJ Kridlokkin muut julkaisut
| Ex ovis pullus non natis serò fit ullus 2013 | Mutsi 2014 | Ei 2014 |
Mutsi on rap-artisti/tuottaja DJ Kridlokkin 28. maaliskuuta 2014 julkaistu albumi. Se julkaistiin Monsp Recordsin kautta. Albumin kappale ”Lokin ipsum” julkaistiin näytekappaleena YouTubessa joulukuussa 2013. Mutsi nousi heti julkaisuviikollaan Suomen virallisen albumilistan toiselle sijalle. Albumista julkaistiin rajoitettu määrä kasetteja sekä vinyylejä, jotka molemmat myivät loppuun.
Kappaleet

Mit vit ei täs – 3.20
Lokin ipsum – 3.12
Akuutti elämä – 3.09
IDKFA – 3.52
Stö & Lok – 3.29 (mukana Stöö)
Bout It Bout It – 3.51
Paskat siit '14 – 3.09
Hynät, rahat & ruplat – 4.03 (mukana Tuuttis)
Teepait – 3.05
Ikinä kii – 3.51
Mutsi – 3.42
X – 3.22
Samplet

”Mit vit ei täs” sisältää samplen muun muassa Adilin ”Nintendo GameCube” -kappaleesta.
”Lokin ipsum” sisältää samplen Lommon kappaleesta ”Jumitus menúlta” albumilta Liito-oravan villejä - UG Solo Vol. 3.
”Akuutti elämä” sisältää sampleja Jodarokin kappaleesta ”Säätää elääkseen” albumilta Hukattu aika.
”Stö & Lok” sisältää samplen Lunizin kappaleesta ”I Got 5 On It” sekä vokaalisampleja Eevil Stöön ja Koksukoon kappaleesta ”Kumme kuollaan” albumilta Fuck Vivaldi.
Kappaleen ”Bout It Bout It” kertosäe on samplattu DJ Kridlokkin säkeistöstä Tuuttimörön kappaleesta ”Totuus” albumilta On totta.
”Paskat siit '14” sisältää sampleja Dr. Dren kappaleesta ”Nigga Witta Gun” albumilta The Chronic.
”Mutsi” sisältää samplen Joeski Loven kappaleesta ”My Girl”.
''X'' sisältää samplen Nelly Furtadon kappaleesta ''Promiscuous''.
Märklin

| Märklin |
| --- | --- |

Yritysmuoto:  yksityinen
Perustettu:  1859
Kotipaikka:  Göppingen, Saksa
Toimiala:  Leikkikalut, pienoisrautatiet
Infobox OKVirheellinen NIMI-arvo: 
Märklinin tehdas Göppingenissä
Märklinin tavarajuna H0-mittakaavassa
Märklin on saksalainen leluja valmistava, vuonna 1859 perustettu yritys, joka tunnetaan erityisesti pienoisrautateiden valmistajana.  Yhtiön alkuperäisiä tuotteita olivat nukkekotien tarvikkeet, ja lisäksi se on valmistanut mekaanisia rakennuspalikkasarjoja, jotka muistuttavat Meccano- ja Erector-sarjoja, vuosina 1919–1999. Märklin ajautui konkurssiin vuonna 2009 150-vuotisjuhlavuotenaan, mutta aloitti toimintansa uudestaan 5. helmikuuta 2010.
Ensimmäisen vedettävän pienoisjunamallinsa Märklin toi markkinoille vuonna 1891, ja on sittemmin keskittynyt yhä enemmän niiden sekä oheistarvikkeiden valmistukseen.
Märklinin H0-mittakaavaiset pienoisrautatiet erottaa kilpailijoistaan niiden kolmikiskojärjestelmä, jossa syötetään vaihtovirtaa vetureille käyttäen kiskoja yhtenä ja kiskojen väliin asetettua nastariviä toisena napana. Poikkeavan virroitusjärjestelmän takia Märklin-vetureilla ei voi ajaa muiden valmistajien tasavirtaradoilla, tai päinvastoin. Tämä on ollut omiaan kannustamaan merkkiuskollisuuteen harrastajien keskuudessa. Märklinin hallitsevasta markkina-asemasta johtuen muut valmistajat (kuten Fleischmann ja Roco) ovat tehneet omista tuotteistaan myös Märklin-yhteensopivia vaihtovirtaversioita. Muissa, kuin H0-mittakaavassa, Märklin ei käytä keskinastallista virroitustapaa, vaan kahta erinapaista kiskoa.
Märklinillä on harrasteseuroja (mm:1Fc märklin lapsille ja 2 seuraa aikuisille).
H0-mittakaavan (1:87) tuoteperheensä lisäksi Märklin valmistaa pienoisrautatiekalustoa myös kahdessa muussa mittakaavassa, Z- ja 1-mittakaavassa.
Z-mittakaava (1:220) on pienin yleisessä käytössä oleva pienoisrautatiemittakaava, jonka Märklin lanseerasi vuonna 1972 Nürnbergin leikkikalumessuilla. Koska Z-skaalan junat vievät äärimmäisen vähän tilaa, voidaan kokonainen rautatie toteuttaa vaikkapa sohvapöydän sisään tai matkalaukkuun.
1-mittakaava (1:32) puolestaan on yksi vanhimmista, se standardisoitiin jo vuonna 1909. Märklin tuottaa mittakaavaan runsaasti erilaista liikkuvaa kalustoa, sekä raide- ja maisemointitarvikkeita.
Märklinin yleisin mittakaava on H0.
Aiheesta muualla

Wikimedia Commonsissa on kuvia tai muita tiedostoja aiheesta .
Märklin.de
Märklin international
Märklin Club of Finland
J-E. Nyströmin Z-mittakaavan kahvipöytärata (Arkistoitu – Internet Archive)
Mustahuiluvaris

| Mustahuiluvaris |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Leijut Artamidae
Suku::  Melloria
Laji::  quoyi
Kaksiosainen nimi
 Melloria quoyi  (Lesson, 1827) 
Synonyymit
 Cracticus quoyi 
Katso myös
   Mustahuiluvaris Wikispeciesissä   Mustahuiluvaris Commonsissa 
Infobox OKNimi-testi OKIUCN-testi OK: 
Mustahuiluvaris (Melloria quoyi) on leijujen heimoon kuuluva varpuslintu.
Levinneisyys

Mustahuiluvarista tavataan Australiassa, Indonesiassa ja Papua-Uudessa-Guineassa. Sen on raportoitu olevan meko yleinen, ja sen kannankehitys on vakaa. Laji on luokiteltu elinvoimaiseksi.
Natalja Gutman

Natalja Grigorjevna Gutman (ven. Наталья Григорьевна Гутман; s. 14. marraskuuta 1942, Kazan) on venäläinen sellisti. Häntä opetti muun muassa Mstislav Rostropovitš Moskovan konservatoriossa.
Gutman aloitti sellonsoiton 5-vuotiaana. Hän oli naimisissa viulisti Oleg Kaganin kanssa tämän kuolemaan saakka vuonna 1990.
Gutman on levyttänyt muiden muassa Dmitri Šostakovitšin, Antonín Dvořákin, Robert Schumannin ja Alfred Schnittken sellokonsertot.
Molekyylidiagnostiikka

SARS-CoV-2-viruksen perimän eristämistä näytteestä RT-qPCR-määritystä varten.
Molekyylidiagnostiikka eli molekulaarinen diagnostiikka (lyh. MDx) on lääketieteellisen diagnostiikan muoto, jossa yhdistetään laboratoriotutkimus ja molekyylibologiset menetelmät. Tutkimuskohteena on ihmisen, virusten ja mikrobien perimä, geenit ja niiden tuotteet. Molekyylidiagnostisia testejä hyödynnetään esimerkiksi onkologiassa, kliinisessa kemiassa, perinnöllisyyslääketieteessä ja tartuntatautien tutkimuksessa.
Lääketieteellisissä mikrobiologisissa laboratorioissa molekyylibiologisten tutkimusmenetelmien merkitys kasvaa jatkuvasti. Tärkeimpiä menetelmiä ovat etenkin polymeraasiketjureaktio (PCR) ja qPCR, mutta myös nukleiinihappojen isotermiset monistustekniikat ja hybridisaatiomenetelmät ovat laajasti käytössä.
Tutkimusmenetelmiä

polymeraasiketjureaktio (PCR)
qPCR
ligaasiketjureaktio (LCR)
NASBA
TMA
SDA
FISH
LiPA
mikrosirut
genotyyppaus
massaspektrometria (MS)
Moottoripyöräilyn Ranskan Grand Prix

Moottoripyöräilyn Ranskan Grand Prix on vuosittain järjestettävä ratamoottoripyöräilyn MM-sarjan osakilpailu. Kilpailu järjestettiin ensimmäistä kertaa vuonna 1920, vuosia ennen MM-sarjaa.
Moottoripyöräilyn Suomen Grand Prix 1972

Suomen TT-ajot 1972 ajettiin neljässä luokassa: 500-, 350-, 250- ja 125-kuutioisissa. Tuossa kilpailussa Jarno Saarinen varmisti voitollaan 250-kuutioisten maailmanmestaruuden ensimmäisenä suomalaisena.
Kilpailut ja tulokset > 500 cc

|  | Kuljettaja | Pyörä | Pisteet |
| --- | --- | --- | --- |
| 1. |  Giacomo Agostini | MV Agusta | 15 |
| 2. |  Alberto Pagani | MV Agusta | 12 |
| 3. |  Rodney Gould | Yamaha | 10 |
| 4. |  Billie Nelson | Yamaha | 8 |
| 5. |  Dave Simmonds | Kawasaki | 6 |
| 6. |  Pentti Korhonen | Yamaha | 5 |
| 7. |  Jerry Lancaster | Yamaha | 4 |
| 8. |  Derek Lee | Suzuki | 3 |
| 9. |  Johnny Bengtsson | Husqvarna | 2 |
| 10. |  Lothar John | Suzuki | 1 |
Kilpailut ja tulokset > 350 cc

|  | Kuljettaja | Pyörä | Pisteet |
| --- | --- | --- | --- |
| 1. |  Giacomo Agostini | MV Agusta | 15 |
| 2. |  Jarno Saarinen | Yamaha | 12 |
| 3. |  Renzo Pasolini | Aermacchi | 10 |
| 4. |  Bruno Kneubühler | Yamaha | 8 |
| 5. |  Teuvo Länsivuori | Yamaha | 6 |
| 6. |  John Dodds | Yamaha | 5 |
| 7. |  Matti Salonen | Yamaha | 4 |
| 8. |  Gunnar Svensson | Yamaha | 3 |
| 9. |  Bo Granath | Yamaha | 2 |
| 10. |  Marcel Ankone | Yamsel | 1 |
Kilpailut ja tulokset > 250 cc

|  | Kuljettaja | Pyörä | Pisteet |
| --- | --- | --- | --- |
| 1. |  Jarno Saarinen | Yamaha | 15 |
| 2. |  Silvio Grassetti | MZ | 12 |
| 3. |  Kent Andersson | Yamaha | 10 |
| 4. |  Teuvo Länsivuori | Yamaha | 8 |
| 5. |  Börje Jansson | Yamaha | 6 |
| 6. |  Tapio Virtanen | Yamaha | 5 |
| 7. |  Roland Olsson | Yamaha | 4 |
| 8. |  Seppo Kangasniemi | Yamaha | 3 |
| 9. |  Gert Bender | Maico | 2 |
| 10. |  Gunter Fischer | Yamaha | 1 |
Kilpailut ja tulokset > 125 cc

|  | Kuljettaja | Pyörä | Pisteet |
| --- | --- | --- | --- |
| 1. |  Kent Andersson | Yamaha | 15 |
| 2. |  Angel Nieto | Derbi | 12 |
| 3. |  Dieter Braun | Maico | 10 |
| 4. |  Harald Bartol | Suzuki | 8 |
| 5. |  Dave Simmonds | Kawasaki | 6 |
| 6. |  Benjamin Grau | Derbi | 5 |
| 7. |  Matti Salonen | Yamaha | 4 |
| 8. |  Bernd Köhlar | MZ | 3 |
| 9. |  Pentti Salonen | Yamaha | 2 |
| 10. |  Roland Olsson | Yamaha | 1 |
Nick Symmonds

| Mitalit | Mitalit | Mitalit |  |
| --- | --- | --- | --- |
|  Nick Symmonds Zagrebissa vuonna 2010. |  Nick Symmonds Zagrebissa vuonna 2010. |  Nick Symmonds Zagrebissa vuonna 2010. |  |
Maa:   Yhdysvallat
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2013 | 800 m |  |
Nick Symmonds (s. 30. joulukuuta 1983) on yhdysvaltalainen keskimatkojen juoksija, Hän saavutti hopeaa 800 metrillä Moskovan MM-kilpailuissa 2013 ajalla 1.43,55.  Lisäksi Symmonds on sijoittunut viidenneksi Daegun MM-kilpailuissa 2011 ja Lontoon olympialaisissa 2012 sekä kuudenneksi Berliinin MM-kilpailuissa 2009 ja Valencian MM-hallikilpailuissa 2008. Symmondsin ennätys 800 metrillä on 1.42,95 ja 1500 metrillä 3.34,55.
Mutsu (Aomori)

| Mutsu (むつ市) |
| --- | --- |
 Bodai-jin temppeli Osorevuorella
 lippu:  symboli
 Mutsun sijainti Aomorin prefektuurissa
 Mutsu
 Koordinaatit: 41°17′34″N, 141°11′01″E 
Valtio:  Japani
Alue:  Tōhoku
Prefektuuri:  Aomorin prefektuuri
Pinta-ala:  
 – Kokonaispinta-ala:  864,16 km²
Väkiluku (11/2020):  56 103
 – Väestötiheys:  65 as./km²
Symbolit:  
 – Puu:  Hiba
 – Kukka:  Kurtturuusu
 – Lintu:  Joutsen
 
 https://www.city.mutsu.lg.jp/ 
Infobox OKVirheellinen NIMI-arvo: 
Mutsu (jap. むつ市, Mutsu-shi) on Japanin kaupunki Honshūn saarella Tōhokun alueella Aomorin prefektuurissa. Se sijaitsee Shimokitan niemimaalla prefektuurin ja koko Honshūn saaren koillisnurkassa. Pohjoisessa kaupunki rajautuu Tyynenmeren Tsugarunsalmeen, etelässä Mutsunlahteen. Kaupungin keskiosassa kohoavat Osorezanvuoret. Mutsussa on 56 103 asukasta (marraskuussa 2020) ja sen pinta-ala on 864,16 neliökilometriä.
Mutsun kaupunki perustettiin nimellä Ōminato-Tanabu vuonna 1959, kun Ōminaton ja Tanabun maaseutukaupungit liitettiin yhteen. Kaupunki vaihtoi nimensä Mutsuksi jo seuraavana vuonna. Kaupungin keskusta sijaitsee Tanabussa, joka kehittyi Edo-kaudella 1600–1800-luvuilla Moriokan daimiokunnan paikallisena hallintokeskuksena. Ōminatossa oli satama, josta vietiin etenkin puutavaraa. 1900-luvun alussa sinne rakennettiin laivastotukikohta, jota nykyisin käyttää Japanin itsepuolustusmerivoimat. Tärkeitä elinkeinoja alueella ovat esimerkiksi metsätalous, karjankasvatus, kalmarien kalastus ja kampasimpukoiden (Mizuhopecten yessoensis) vesiviljely. Vuonna 2005 kaupunki laajeni huomattavasti, kun siihen yhdistettiin Kawauchin ja Ōhatan maaseutukaupungit sekä Wakinosawan kyläkunta.
Mutsussa kohoava Osorevuori temppeleineen, joka tunnetaan yhtenä ”Japanin kolmesta pyhästä paikasta”, houkuttelee kaupunkiin lukuisia pyhiinvaeltajia etenkin heinäkuisin järjestettävän festivaalin aikaan. Kaupungin rakennettuun kulttuuriperintöön kuuluu myös Jōnen-jin buddhalainen temppeli. Kaupungissa toimii useita kuumia lähteitä (onsen), kuten Yagen-onsen ja Yunokawa-onsen. Osa kaupungin alueesta kuuluu Shimokitan niemimaan puolikansallispuistoon. Mutsua palvee JR Higashi-Nihonin Ōminato-linja.
Kuvia

Mutsun kaupungin tapahtumakeskus
Sanzujoen silta, Usorijärvi
Mutsun katukuvaa
Ōminaton rautatieasema
Aiheesta muualla

Kuvia tai muita tiedostoja aiheesta Mutsu Wikimedia Commonsissa
Kaupungin internetsivut (japaniksi)
Moto Guzzi Nevada

Moto Guzzi Nevada Anniversario "jokaisen custom" varustuksessa.
Moto Guzzi Nevada on italialainen moottoripyörämerkki ja mallisarja. Sitä valmistetaan Italiassa Mandello Del Lariossa Moto Guzzin tehtaassa. Nevada on tyypillinen jokaisen custom moottoripyörä, joka on keskikokoinen (tyhjäpainoltaan n 184 kg), pelkistetty, pesoonallinen, helposti hallittava ja myös aloittelijoille sopiva.
Tekniikka

lähtee, ohittaa, saapuu.
Äänitiedostojen kuunteluohjeet
Pikkulohko moottorin kehitys alkoi jo 1977 ja sitä on pidetty luotettavana. Se on 4-tahtinen ja ilmajäähdytteinen. Sylinterit ja männät ovat alumiinia. Sylinterien yhteinen iskuntilavuus on 744 kuutiosenttimetriä. Molemmissa sylinterikansissa on kaksi alapuolisella nokka-akselilla, työntötangoilla ja keinuvivuilla ohjattua venttiiliä. Nokka akseli on yhteinen kummallekin venttiilikoneistolle ja sitä pyörittää jakopään ketju. Polttoaineen syöttö tapahtuu kumpaankin sylinteriin erikseen elektronisesti ohjatulla ruiskutuksella. Ensimmäinen elektronisesti ohjattu ruiskutus oli pikkulohkossa prototyyppiasteella 2002. Moottorin paras vääntömomentti on 58,2 Nm kierrosnopeudella 3600 rpm. Maksimi teho on n. 35,5 kW (48,3 hp) kierrosnopeudella 6800 rpm. Huippunopeus on n. 150 km/h, jopa 170 km/h
Kytkin on mekaanisesti kaapelilla ohjattava yksilevyinen kuivakytkin.
Vaihteisto on 5-nopeuksinen. Ensiövaihde ennen kytkintä on vältyssuhteeltaan 1:1,3125. Vaihdelaatikon välityssuhteet: 1 = 1:2,3636, 2 = 1:1,6429, 3 = 1:1,2778, 4 = 1:1,0556, 5 = 1:0,9000.
Toisiovoimansiirto on toteutettu kardaaniakselilla ja kulmavaihteella. Sen välityssuhde on 1:3,875.
Jousitus ja iskunvaimennus on edessä ja takana kahdella teleskooppisella heilahduksenvaimentimella ja kierrejousilla toteutettu. Etuteleskoopit ovat, Carlo Guzzin alkuperäisen suunnittelun mukaisesti, "nurinpäin käännetty", eli teleskooppien paksummat päät alaspäin. Ratkaisua oli suunniteltu 1950 alkaen ja monet 1960 luvun mallit, kuten Lodola, jo saivat sen.
Jarrut ovat erilliset (eivät integraaliset). Edessä on yksi 320 mm:n kelluva levyjarru neljämäntäisellä puristimella. Takana yksi 260 mm:n levyjarru kaksimäntäisellä puristimella.
Pinnapyörät ovat aina kuuluneet Nevadan tyyliin. Ne ovat edessä 18 tuumaa ja takana 17 tuumaa. Niihin on tarkoitettu korkeaprofiiliset renkaat.
Äänenvaimennus on hyvä. Pakoputkistoja on kaksi, yksi kummallakin puolella, ja ne on yhdistetty toisiinsa ns. H-putkella, jossa on lambda-anturi. Molemmissa äänenvaimentimissa on katalysaattori. Putket ovat kohtalaisen korkealla ja antavat hyvän maavaran kallistukseenkin.
Lisälaitteet. Nevada on mahdollista varustaa matkavarustuksella ja monin lisälaittein. Tavallisimpia ovat kaatumasuojaraudat, tuulenohjain/tuulilasi, sivulaukut ja takalaukku (kaikki kolme laukkua yhteensä n. 100 litraa tavaratilaa) sekä matkustajan selkänoja/tavarateline. Ajo-opettelua varten on saatavana myös tehonalennussarja.
Aiheesta muualla

Kuvia tai muita tiedostoja aiheesta Moto Guzzi Nevada Wikimedia Commonsissa
Gruppo Moto Guzzi Finlandia, suomalainen merkkikerho
Italialaisia moottoripyörävalmistajia
Aprilia
Benelli
Beta
Bimota
Cagiva
Ducati
Fantic
Garelli
Gilera
Innocenti
Italjet
Laverda
Malaguti
Minarelli
Mondial
Morbidelli
Motobi
Moto Guzzi
Moto Morini
MV Agusta
Piaggio
Vespa
Vyrus
Nyulnyulaiset kielet

Nyulnyulaisten kielten puhuma-alue
Nyulnyulaiset kielet on australialaisiin kieliin kuuluva kieliperhe Australian pohjoisosissa. Kieliperheeseen kuuluu kymmenen kieltä:
Itänyulnyulaiset kielet
Nyigina
Warrwa
Ngumbarl
Dyugun
Wayuru
Länsinyulnyulaiset kielet
Bardi
Djawi
Nimanbur
Dyaberdyaber
Nyulnyul
Miguashan kansallispuisto

| --- | --- |
Sijainti:  Quebec, Kanada
Lähin kaupunki:  Dalhousie, New Brunswick
Pinta-ala:  87,3 ha
| --- | --- |
Nimi alkuperäiskielellä:  Parc national de Miguasha
Tyyppi:  Quebecin kansallispuisto, paleontologinen paikka 
Perustettu:  1985
Hallinto:  Société des établissements de plein air du Québec (en) 
muokkaa - muokkaa wikitekstiä - muokkaa Wikidataa
Miguashan kansallispuisto on kansallispuisto Gaspén niemimaalla Quebecissä Kanadassa. Kansallispuisto on auki läpi vuoden.
Historia

Alue oli 370 miljoonaa vuotta sitten murtovetinen alue, jonka lämpimissä vuorovesien muovaamassa ympäristössä eli suuri valikoima erilaisia kaloja. Kaloihin kuului muun muassa alku-, keuhko- ja nokkakaloja.
Fossiilit

Miguashan kansallispuistossa on maailman suurin esiintymä devonikauden fossiileja. Puisto valittiinkin tämän perusteella UNESCOn maailmanperintöluetteloon vuonna 1999. Fossiilit löydettiin vuonna 1842 ja niitä on museoissa ympäri maailmaa, muun muassa British Museumissa Lontoossa. Miguashasta on löydetty myös yksi maailman vanhimmista kukkaislajin fossiili. Kansallispuisto on kuitenkin tunnetuin sen 21 kalalajin fossiileistaan. Kansallispuistosta on laskettu löydetyn jo yli viisi tuhatta eri fossiilia.
Luonto

Kansallispuistossa on niin haapa-, koivu- kuin kuusimetsääkin.
Museo

Kansallispuistossa sijaitsee myös Natural History Museum, jossa on mittava kokoelma fossiileja.
Aiheesta muualla

Miguasha National Park Miguashan kansallispuisto UNESCOn maailmanperintöluettelossa (englanniksi)
Oravin ruukki

Oravin järvimalmiruukki 1880-luvun lopulla: Vasemmalla höyrykoneen savupiippu. Iso puurakennus on masuunien katos, laiva on höyrykuunari Dagmar.
Oravin rautaruukki toimi vuosina 1868–1901 Säämingin Oravin kylässä. Se käytti raaka-aineenaan lähiseudun järvistä nostettua järvimalmia.
Ruukin rakensi 1868 pietarilainen Putilovin rautatehdas, joka tarvitsi rautaa valmistamiaan ratakiskoja ja rautatiekalustoa varten. Putilovin tehtaan omistanut kollegineuvos Nikolai Putilov omisti myös Etelä-Savossa sijainneet Haapakosken ja Huutokosken rautaruukit. Oravin ruukissa oli aluksi kaksi hiiliuunia, mutta jo vuonna 1870 sinne rakennettiin neljä uutta hiiliuunia, neljä putlausuunia, kaksi hitsausuunia, höyryvasara ja putlauslaitos. Toisin kuin useimmat muut Suomen ruukit, Oravin ruukki ei sijaintinsa vuoksi käyttänyt vesivoimaa, vaan sen sijaan höyryvoimaa. Ruukin tuotteet kuljetettiin laivoilla Saimaan kanavan kautta Pietariin. Vuosina 1869–1877 takkiraudan tuotanto oli keskimäärin 1332,6 tonnia vuodessa.
Putilovin yritys teki konkurssin 1876 ja se joutui Venäjän valtionpankin haltuun. Samalla myös Oravin ruukin tuotanto keskeytyi 1877. Putilovin omistamat Haapakosken ja Oravin ruukit myytiin pakkohuutokaupalla syyskuussa 1879. Ruukin osti Suomen valtio, joka myi sen sitten 1881 Suomen Pankin Pietarin konttorin johtajalle Aleksander Neiglichille. Ruukki oli käynnissä jonkin aikaa vuodesta 1884, mutta pysähtyi sitten uudelleen.
Vuonna 1886 perustettiin Oravin Tehdas Osakeyhtiö (myöh. Oravi-Haapakosken Tehtaat Osakeyhtiö – Oravi-Haapakoski Bruks Ab), jonka omistuksessa olivat Haapakosken, Huutokosken ja Oravin ruukit. Oravin ruukin toiminta elpyi 1890-luvun alussa niin, että vuonna 1892 takkirautaa valmistettiin jo 1945,8 tonnia. Oraviin rakennettiin 1890 myös höyrysaha. Samana vuonna Oravin kylään perustettiin koulu ruukin työmiesten lapsille, kansankirjasto, vapaapalokunta ja postitoimisto. Ruukin palveluksessa oli tällöin useita satoja työntekijöitä ja koko Oravin kylässä asukkaita oli noin 1 000.
Oravin ruukin toiminta päättyi lopullisesti 1901. Ruukin tuotantorakennukset purettiin, mutta nykyisin retkeilymajana käytettävä entinen ruukinpatruunan huvila on säilynyt.
Nytt juridiskt arkiv

Nytt juridiskt arkiv on vuonna 1874 perustettu ruotsalainen aikakausijulkaisu. Sen perusti G. B. A. Holm. Julkaisu sisältää selostukset Ruotsin korkeimman oikeuden päätöksistä ja tuomioista ja myös artikkeleita oikeudellisisista kysymyksistä. Siinä selostetaan myös uusia lakeja.
Nexstim

| Nexstim |
| --- | --- |

Yritysmuoto:  julkinen osakeyhtiö
Osake:  OMXH: NXTMH
Markkina-arvo:  16 milj. euroa (1.4.2024)
Perustettu:  2000
Toimitusjohtaja:  Mikko Karvinen
Kotipaikka:  Helsinki
Toimiala:  lääketieteellinen tutkimus ja kehittäminen
Liikevaihto:  7,2 milj. euroa (2023)
Liikevoitto:  -1,3 milj. euroa (2023)
Tilikauden tulos:  -1,3 milj. euroa (2023)
Henkilöstö:  28 (2022)
Kotisivu:  www.nexstim.com
Infobox OKVirheellinen NIMI-arvo: 
Nexstim on suomalainen lääkintälaitteita kehittävä ja tuottava yritys, joka on erikoistunut navigoidun magneettistimulaation kehittämiseen. Menetelmää sovelletaan mm. ennen aivoleikkauksia tehtävässä aivojen kartoituksessa. Vuonna 2014 Nexstimin liikevaihto oli noin 2,0 miljoonaa euroa ja tilikauden tulos 9,2 miljoonaa euroa tappiollinen. Yritys työllisti samana vuonna 33 henkilöä.
Nexstim perustettiin vuonna 2000, kun se irrotettiin Teknillisen korkeakoulun (nykyisen Aalto-yliopiston) tutkimusprojektista. Yrityksen osakkeilla on marraskuusta 2014 asti käyty kauppaa Helsingin ja Tukholman First North -markkinapaikoilla. Nexstim oli kaikkien aikojen ensimmäinen yritys, joka listautui yhtä aikaa kahdelle Nasdaq-markkinapaikalle.
Aiheesta muualla

Nexstim (englanniksi)